Margaret Berger (Trondheim, 1985. október 11. –) norvég énekesnő, szövegíró. Ő képviselte Norvégiát a 2013-as Eurovíziós Dalfesztiválon Malmőben, az "I Feed You My Love" című dallal. Margaret Berger 2013. február 9-én nyerte meg az Eurovíziós Dalfesztivál norvég nemzeti döntőjét, a Melodi Grand Prix-t. Dalát Karin Park és MachoPsycho jegyezték. A dal a negyedik helyen debütált a norvég VG rádiós lejátszási listán.